Document ID: /roh_data/filtered/fineweb-2-filterrobots_roh.jsonl.gz/46532

Varianta luxuriusa cun 8 milliuns francs
Il bogn ordavert e la part per ils uffants custass tranter 8 ed 8.5 milliuns francs. In stuess midar l’entira tecnica. E mo la ventilaziun nova chaschunass custs dad 1 milliun francs, declera il president da la cumissiun da bajegiar il bogn Guido Monn. Questa varianta duvrass era blera energia, concret tant sco per exempel il vitg da Rueras che dumbra passa 200 chasas.
Varianta simpla cun 5 milliuns francs
Perquai vegniss plitost la varianta da mo sanar il bogn en dumonda, manegia Guido Monn. Quella custass ca. 5.5 milliuns francs e prevesa era da renovar la fatschada, las fanestras e la gardaroba. Vitiers fiss da remplazzar la tecnica e dad adattar la cassa e l’ustaria.
Il bogn Sedrun è vegnì avert l'onn 1971. Ils onns passads ha el chaschunà deficits a la vischnanca da Tujetsch.
RR actualitad 08:00